Carlo Curis

**Carlo Curis** (født 2. november 1923 i La Maddalena i provinsen Olbia-Tempio i Italia; død 29. september 2014 i Roma) var en katolsk erkebiskop og diplomat ved Den hellige stol.
## Liv og virke
### Prest
Carlo Curis ble presteviet for bispedømmet Tempio-Ampuria den 13. juli 1947 av biskop Albino Morera. 

Etter å ha studert kanonisk rett i Roma, begynte Curis i Den hellige stols diplomatiske tjeneste og ble uteksaminert fra Det pavelige kirkelige akademi i 1954. I 1956 ble han assisterende sekretær i seksjonen for forholdet til statene i Statssekretariatet.

Carlo Curis ble nuntiaturråd i det apostoliske nuntiatur i Uruguay i 1957. I 1963 ble Curis auditore i det apostoliske nuntiatur i India, og i 1966 ble han nuntiaturråd i samme nuntiatur. Carlo Curis flyttet til den apostoliske representasjon til USA som auditor i 1967. I 1969 ble Curis nuntiaturråd i det apostoliske nuntiatur til Italia.

### Titulærerkebiskop, apostolisk delegat til Sri Lanka
Den 14. juli 1971 utnevnte pave Paul VI ham til titulærerkebiskop av *Medeli* og utnevnte ham til apostolisk delegat til Sri Lanka. Han ble ordinert til biskop av kardinalstatssekretær Jean-Marie Villot den 3. oktober samme år; medkonsekratorer var erkebiskop Duraisamy Simon Lourdusamy, (fra Kongregasjonen for folkenes evangelisering), og Carlo Urru, biskop av Ampurias e Tempio.

### ... nuntius til Sri Lanka
Den 10. februar 1976 ble Carlo Curis apostolisk pro-nuntius til Sri Lanka. 
### Pro-nuntius til Nigeria
Paul VI utnevnte ham til apostolisk pro-nuntius til Nigeria den 30. mars 1978. 
### Pro-nuntius til Kypros og apostolisk delegat til Jerusalem og de palestinske områdene
Den 4. februar 1984 utnevnte pave Johannes Paul II ham til apostolisk pro-nuntius til Kypros og apostolisk delegat til Jerusalem og de palestinske områdene. 
### Nuntius til Canada
Carlo Curis ble utnevnt til apostolisk pro-nuntius til Canada den 28. mars 1990. Den 1. september 1994 ble han apostolisk nuntius til Canada.

Den 4. februar 1999 innvilget pave Johannes Paul II erkebiskop Carlo Curis' avskjed fra embetet som apostolisk nuntius til Canada på grunn av hans høye alder. 

Han bodde sist i Roma og døde én måned før sin 91-årsdag i det eksklusive romerske nabolaget Parioli.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean Villot (1905-1979) *1954
* Erkebiskop *Carlo Curis* (1923-2014) *1971

## Referanser